KDE

KDE (K darbalaukio aplinka, ) – atviro kodo darbalaukio aplinka ir programavimo platforma, sukurta Qt C++ bibliotekos pagrindu. KDE veikia daugelyje Unix ir Unix tipo operacinių sistemų, tokių kaip Linux, BSD ar Solaris. Yra sukurtos versijos, pritaikytos Mac OS X ir Microsoft Windows operacinėms sistemoms.

KDE yra standartinė darbalaukio aplinka daugelyje Linux platinamųjų paketų (pvz., Mandriva Linux, Kubuntu, SuSE).

KDE laikoma lanksčia aplinka, kurioje naudotojas gali keisti daugybę išvaizdos (per vadinamąsias temas) bei elgsenos nuostatų, tokiu būdu pritaikydamas sistemą savo poreikiams. Kritikai teigia, kad tokia nuostatų įvairovė gali supainioti naudotoją. KDE šiuo metu yra išversta į 51 kalbą (tarp jų ir lietuvių), ties 30 kitų vertimų tebėra dirbama.

„K“ raidė aplinkos pavadinime reiškė „Kool“ (kaip „C“ žodyje „cool“ (lt. vėsus arba žargonu – „kietas“)), tačiau šis akronimas jau buvo naudojamas Common Desktop Environment grafinės aplinkos), tačiau greitai buvo paskelbta, kad „K“ raidė yra „pirma raidė prieš raidę 'L' (kuri reiškia Linux) lotynų abėcėlėje.“

Projekto talismanas yra žalias drakonas vardu Konki (Konqi). Konki galima rasti daugelio programų languose „Apie KDE“ (angl. About KDE).

 Istorija 
alt=|miniatiūra|250x250px|Konqi, KDE projekto talismanas
KDE projektas buvo pradėtas 1996 metais Tiūbingeno universiteto studento Mathiano Ettriko (Matthians Ettrich). Tuo metu jis įžvelgė porą neigiamų dalykų Unix darbalaukio aplinkoje. Vienas iš pagrindinių jo nusiskundimų Unix darbo aplinka buvo tai, kad kiekviena programa veikė savaip, ir jo mergina nesugebėjo naudotis nei viena jų. Šis jo nusiskundimas pritraukė daug dėmesio, todėl po kurio laiko gimė KDE projektas.

Mathianas KDE projektui pasirinko Qt biblioteką. Kiti programuotojai labai greitai pradėjo rašyti KDE/Qt programas ir 1997 metų pradžioje jau buvo išleidžiamos didžiulės ir sudėtingos programos.

 Architektūra 
 Phonon – daugialypės terpės posistemis.
 Solid – aparatinės įrangos posistemis.
 D-Bus – sistemos procesų pranešimų posistemis.
 KHTML – HTML variklis.
 KIO – bylų valdymo iš KDE programų sistema, leidžianti pasiekti kitose bylų sistemose bei skirtingais protokolais pasiekiamas bylas taip, tarsi jos būtų vietinėje bylų sistemoje.
 Kiosk – sistema, leidžianti apriboti ir labiau kontroliuoti naudotojo aplinką.
 KParts – KDE komponentų integravimo aplinka.
 Kwin – langų tvarkyklė.
 XMLGUI – leidžia aprašyti aplinkos elementus (meniu ir kt.) naudojant XML bylas.
 Qt – grafinių valdiklių biblioteka.

 Svarbiausios KDE programos 

KDE turi daug programų, kurios daugiau ar mažiau yra integruotos į pačią darbalaukio aplinką. Kai kurios programos leidžiamos kartu su pačia KDE (pvz., Konsole, Konqueror), kitos, pvz., Amarok, Kaffeine, leidžiamos nepriklausomai.

 Konqueror – bylų tvarkytuvė ir interneto naršyklė, naudojanti KHTML
 Dolphin – Pagrindinė bylų tvarkytuvė KDE4 aplinkoje
 Amarok – muzikos grotuvas
 Dragon Player – video grotuvas
 Kaffeine – muzikos, video ir DVD grotuvas
 K3b – CD ir DVD diskų įrašymo programa
 KDevelop – integruota programavimo aplinka (Integrated Development Environment – IDE)
 Kontact – programa, integruojanti kalendorių, žurnalą, el. pašto klientą (KMail), užduočių planuoklį ir t. t., MS Outlook analogas)
 KMail – el. pašto klientas (integruojama į Kontact)
 KNode – NNTP naujienų forumų klientas
 Konsole – terminalo emuliatorius
 Kopete – momentinių žinučių programa, palaikanti daugelį momentinių žinučių protokolų (įskaitant ICQ, IRC, Jabber, MSN, Yahoo ir kt.)
 Konversation – IRC klientas
 KWrite – paprasta tekstų redagavimo programa su puikia sintaksės žymėjimo sistema
 Kate – sudėtingesnė tekstų redagavimo programa
 Gwenview – paveikslėlių peržiūros programa
 digiKam – skaitmeninių fotoaparatų valdymo programa
 KAudioCreator – audio CD nuskaitymo programa
 Quanta Plus – žiniatinklio puslapių kūrimo programa
 Okular – dokumentų (PDF, CHM, OpenDocument, XPS ir kitų formatų failų) peržiūros programa
 KTorrent – BitTorrent tinklo programa
 KGet – Failų siuntimo programa
 KCalc – Paprastas matematinis skaičiuotuvas
 Ark – Failų archyvavimo programa
 KSnapshot – Ekrano vaizdų išsaugojimo programa
 Akregator – RSS skaitymo programa
 Skanlite – Skenavimo programa

Aukščiau išvardintos tik kai kurios dažniau naudojamos KDE programos, kai kurioms iš jų esama nemažai alternatyvų (pvz., be Kaffeine dar esama KDE aplinkos video grotuvų: KPlayer, Noatun. Didžioji dalis KDE programų yra išvardintos šiame puslapyje .

 KDE biuro programų rinkinys KOffice 

KDE projekto rėmuose yra kuriamas ir biuro programų rinkinys KOffice. Pagrindinės KOffice programos yra:

 KWord – tekstų rengyklė
 KSpread – elektroninių lentelių rengyklė
 KPresenter – pateikčių rengyklė
 Krita – taškinės grafikos programa
 Karbon14 – vektorinės grafikos programa
 Kexi – duomenų bazių programa

 Taip pat skaitykite 

 Qt biblioteka
 GNOME darbalaukio aplinka
 X langų sistema

 Nuorodos 
 Pagrindinė KDE svetainė
 KOffice svetainė 
 KDE lietuvintojų dirbtuvės
 KDE Wiki
 KDE pašto sąrašai
 KDE-Look.org: Neoficialios KDE temos ir pagražinimai
 KDE-Apps.org: Neoficialios KDE programos

Kategorija:Darbalaukio aplinkos
Kategorija:Laisvoji programinė įranga